**“Аттракциондорду коопсуз пайдалануу эрежелерин бекитүү жөнүндө” токтомдун долбооруна**

**НЕГИЗДЕМЕ-МААЛЫМКАТ**

**1. Максаты жана милдеттери**

Кыргыз Республикасынын Жаратылыш ресурстары, экология жана техникалык көзөмөл министрлигинин “Аттракциондорду коопсуз эксплуатациялоо эрежелерин бекитүү жөнүндө” токтомунун (мындан ары – эрежелер) ушул долбоору Евразия экономикалык комиссиянын   
2016-жылдын 18-октябрындагы №118 чечими менен кабыл алынган Евразия экономикалык бирлигинин “Аттракциондордун коопсуздугу жөнүндө” (ЕАЭБ ТР 038/2016) Техникалык регламентинин жоболорун ишке ашыруу максатында, Кыргыз Республикасында Бажы Биримдигинин/Евразия экономикалык бирлигинин техникалык регламенттерин колдонуу боюнча иш-чаралар планына ылайык улуттук мыйзамдарга шилтеме ченемдерин эске алуу менен (45-пункт) Кыргыз Республикасынын Министрлер Кабинетинин 2022-жылдын 25-мартындагы №162 токтомун, ошондой эле “Кыргыз Республикасынын ченемдик укуктук актылары жөнүндө” Кыргыз Республикасынын мыйзамынын жана башка ченемдик укуктук актылардын негизинде иштелип чыккан.

Эрежелердин максаты жарандардын өмүрүн жана ден соолугун, жеке жана юридикалык жактардын мүлкүн, аттракциондордун жабдууларын эксплуатациялоо чөйрөсүндөгү мамлекеттик жана муниципалдык мүлктү коргоо болуп саналат. Бул эрежелер аттракциондордун жабдууларын пайдаланууда объекттердеги авариялардын, инциденттердин, жаракат алуулардын алдын алууга багытталган.

**2. Баяндоо бөлүгү**

Эрежелердин долбоорун иштеп чыгуу үчүн азыркы учурда аттракциондорду долбоорлоодо, даярдоодо, монтаждоодо (куроодо, орнотууда), жөнгө салууда, кабыл алууда, эксплуатациялоого киргизүүдө, эксплуатациялоодо, тейлөөдө, оңдоодо, модификациялоодо (реконструкциялоодо), модернизациялоодо, техникалык диагностикалоодо, техникалык күбөлөндүрүүдө, сыноодо, убактылуу токтотууда, эксплуатациядан чыгарууда коопсуздукту камсыз кылуу боюнча талаптарды белгилеген актуалдуу ченемдердин жана эрежелердин жоктугу негиз болуп калды. Бул эрежелерди иштеп чыгуу зарылдыгы Кыргыз Республикасынын Евразия экономикалык бирлигине кошулуусу, Кыргыз Республикасында “Аттракциондордун коопсуздугу жөнүндө” ЕАЭБ ТР 038/2016 күчүнө кириши жана аттракциондорду коопсуз пайдалануу боюнча мурда колдонулган эрежелер жана нускамалар “Кыргыз Республикасынын ченемдик укуктук актылары жөнүндө” Кыргыз Республикасынын мыйзамына ылайык 2010-жылдын 31-декабрынан тартып күчүн жоготкондугу менен шартталган.

Бул эрежелер күчүнө киргенден кийин, алардын уюштуруу-укуктук формаларына жана менчигинин формасына карабастан, коопсуздук талаптарынын субъекттери тарабынан аткарылышы милдеттүү болуп калат.

Эрежелер пайдубалда же пайдубалсыз чогултулган убактылуу жана туруктуу орнотулуучу аттракциондорго жайылтылат, аларды пайдаланууда жүргүнчүлөргө потенциалдуу RB–1, RB–2 же RB–3: биомеханикалык тобокелдик даражасынын таасири көрсөтүлөт: - механикалаштырылган которуу кыймылдары (анын ичинде сууну пайдалануу менен); - механикалаштырылган айлануу кыймылдары; - механикалаштырылган татаал кыймылдар.

Эрежелер кинотеатрлардын механикалаштырылган отургучтарына, симуляторлорго; үчтөн ашпаган балага ылайыкталган он жашка чейинки балдар үчүн атайын иштелип чыккан балдардын оюн-зоок жабдууларына, балдар ойноочу аянтчалар үчүн жабдууларга, кооптуу объекттерине тиешелүү аркан жолдорго жана фуникулерлерге, спорттук жана машыгуу жабдууларына, ошондой эле жеке жана (же) үй-бүлөлүк муктаждыктар үчүн гана пайдаланылуучу жабдууларга жайылтылбайт.

Бул Эрежелерде ЕАЭБ ТР 038/2016 жана ГОСТ 33807-2016 “Аттракциондордун коопсуздугу” мамлекеттер аралык стандартында келтирилген талаптар эске алынган, терминдер жана аныктамалар колдонулган. Ошондой эле Эрежеге ЕАЭБ ТР 038/2016 колдонуу үчүн шилтеме ченемдерин аткаруу боюнча талаптар киргизилген.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык натыйжалардын божомолдору**

Бул токтомдун долбоорун кабыл алуу эч кандай терс социалдык, экономикалык, укуктук, укук коргоочулук, гендердик, экологиялык же коррупциялык кесепеттерге алып келбейт.

**4.Коомдук талкуунун жыйынтыгы жөнүндө маалымат**

“Кыргыз Республикасынын ченемдик укуктук актылары жөнүндө” Кыргыз Республикасынын мыйзамынын 22-беренесине ылайык бул токтомдун долбоору 2023-жылдын 26-майында Кыргыз Республикасынын Жаратылыш ресурстары, экология жана техникалык көзөмөл министрлигинин https://mnr.gov.kg/ru/about/page/obshestvennoe-obsuzhdenie расмий сайтына, ошондой эле 2023-жылдын 26-майында Кыргыз Республикасынын ченемдик укуктук актыларынын долбоорлорунун Бирдиктүү коомдук талкуулоо порталында коомдук талкуулоо жол-жобосун өтүү үчүн жайгаштырылган http://koomtalkuu.gov.kg/ru/view-npa/2971 .

**5. Долбоордун мыйзамга ылайык келишин талдоо**

Көрсөтүлгөн токтомдун долбоору Кыргыз Республикасынын колдонуудагы мыйзамдарынын ченемдерине жана ошондой эле Кыргыз Республикасы катышуучу болуп саналган, мыйзамда белгиленген тартипте күчүнө кирген эл аралык келишимдерге каршы келбейт.

**6. Каржылоо зарылдыгы тууралуу маалымат**

Бул токтомдун долбоорун кабыл алуу республикалык бюджеттен кошумча финансылык чыгымдарды талап кылбайт.

**7. Жөнгө салуучу таасирин талдоо**

Кыргыз Республикасынын Министрлер Кабинетинин “Аттракциондордун коопсуздугун камсыз кылуу боюнча эрежелерди бекитүү жөнүндө” токтомунун долбооруна карата ишкердик субъекттеринин ишине жөнгө салуучу таасирдин анализин иштеп чыгуу үчүн № 163-n буйругу менен 26.06.2023-ж. жумушчу топ түзүлгөн. Ошондой эле министрлик ченемдик укуктук актынын долбоорун иштеп чыгуу жөнүндө расмий сайтка жайгаштыруу жөнүндө маалымдады https://mnr.gov.kg/ru/documents/.

**Министр М.Ж. Тургунбаев**